open-index/open-wikipedia-markdown huggingface dataset:
Lauri Helske

**Lauri Jafet Helske**, sukunimi vuoteen 1912 *Helenius* (3. helmikuuta 1893 Orimattila – 27. maaliskuuta 1968 Helsinki) oli suomalainen kelloseppämestari, joka rakensi 1930-luvulla raekelloksi kutsutun yhden maailman tarkimmista mekaanisista kelloista.

Lauri Helskeen vanhemmat olivat seppä Leander Helenius ja Karoliina Lindroos. Hän kävi kansakoulun ja opiskeli kahden vuoden ajan piirustusta Viipurin Taiteenystäväin piirustuskoulussa.

Helske oli pari vuotta sähkösanomien jakajana Viipurin lennättimessä ja konelatojana Suomettaren kirjapainossa Helsingissä kolmen kuukauden ajan. Vuosina 1912–1917 hän työskenteli sorvarina muun muassa Pietarissa Lesnerin konepajassa, Siltatehtaalla Helsingissä ja konepajassa Pitkärannan kaivosalueella. Vuonna 1917 Helske siirtyi veturinlämmittäjäksi Riihimäelle. Hän osallistui Suomen sisällissotaan saksalaisen joukko-osaston riveissä ja oli mukana 1919 Viron vapaussodassa Pohjan Poikien rykmentissä sekä Aunuksen retkikunnassa.

Lauri Helske työskenteli 1920–1932 veljensä Iivari Helskeen kellosepänliikkeessä Turussa, jossa hänen oppi-isänään oli kelloseppä Frans Hjalmar Ahlström. Ensimmäisen kellonsa - graham-käyntisen sekuntiheilurikellon - Helske rakensi 1921. Vuonna 1931 hän sai valmiiksi riefler-käynnillä varustetun heilurikellon ja hän sai samana vuonna kelloseppämestarin arvon. Helske oli sitten vuodesta 1932 alkaen Valter Hasselgrenin ja *Auran Kultaseppä Oy*:n palveluksessa Turussa. Helskeen rakentama riefler-käyntinen heilurikello ostettiin 1937 Helsingin yliopiston seismologisen aseman pääkelloksi ja se oli tässä käytössä vuoteen 1962 saakka. Kellon käyntitarkkuus on noin 0,2 sekuntia vuorokaudessa.

Vuosina 1934–1936 Helske rakensi raekelloksi kutsutun mekaanisen tarkkuuskellon käyttäen työhön 4&nbsp;000 tuntia. Kellon käyntitarkkuus oli 0,0033 sekuntia vuorokaudessa eli yhden minuutin verran 50 vuodessa. Kellossa oli kuusi kiloa painava invarmetallinen heiluri. Tyhjiökupuun sijoitettu kello painoi 120 kiloa. Tyhjiökupuun pumpattiin alipaine ja kello veti itsensä sähkömoottorin avulla. Helske sai kellosta kultamitalin ja kunniadiplomin Pariisin maailmannäyttelyssä 1937 sekä  mitalin ja kunniakirjan Berliinin kansainvälisessä käsityö- ja teollisuusnäyttelyssä 1938. Suomen kelloseppäliitto osti raekellon ja Helskeen rakentaman valokennokellon vuonna 1955. 

Helske toimi 1948–1951 teknisenä asiantuntijana Ready-merkkisiä kelloja valmistaneessa *Vihna Oy*:ssä. Hän valmisti myös työkaluja ja oli kiinnostunut seismografeista ja muista tarkkuuskojeista. Helske kuoli 1968 75-vuotiaana. 

## Lähteet

## Aiheesta muualla
* Kytölän kello ja Helskeen kello, Suomen Kuvalehti, 15.08.1936, nro 33, s. 8, Kansalliskirjaston digitaaliset aineistot
Shimogyō-ku

**Shimogyō-ku** () on yksi Kioton kaupungin 11 suuralueesta. Se sijaitsee Kioton keskiosassa Kamojoen länsirannalla ja käsittää Kioton keskusta-alueen eteläosan. Pohjoisessa se rajautuu Shijō-katuun ja etelässä Tōkaidō-päälinjaan, lännessä sen alue ulottuu Nishi-Takasejoelle saakka. Shimogyōn suuralueella on 82&nbsp;122 asukasta (joulukuussa 2020) ja sen pinta-ala on 6,78 neliökilometriä.

Shimogyō-ku on Kamigyō-kun ohella toinen Kioton kahdesta alkuperäisestä suuralueesta. Ne muodostettiin vuonna 1889 samalla, kun perustettiin nykymuotoinen Kioton kaupunki. Suuralueen nimi (’alempi Kyō’ eli ’alempi Kioto’) periytyy Heian-kauden loppupuolelta, kun kaupungin pohjois- ja eteläosille syntyi omat nimitykset. Alun perin käytettiin termiä *Shimowatari* (下辺), sittemmin Japanin keskiajalla nimeä *Shimonomachi* (下町). Vuonna 1929 Kamigyōn ja Shimogyōn suuralueista erotettiin Nakagyōn, Sakyōn ja Higashiyaman suuralueet, ja vuonna 1955 Shimogyōsta lohkaistiin vielä Minamin suuralue.

Shimogyō-ku on tiheästi rakennettua asuin- ja liikealuetta, jossa sijaitsee valtaosa kaupungin tavarataloista, pankkeja ja Kioton keskustukkutori. Tärkeitä alueen läpi kulkevia katuja ovat pohjois–eteläsuuntaiset Kawaramachi-dōri, Karasuma-dōri ja Horikawa-dōri sekä itä–länsisuuntainen Gojō-dōri. Alueelle on keskittynyt myös perinteisiä käsityöelinkeinoja, kuten buddhalaisissa seremonioissa käytettävien esineiden, viuhkojen, lakkatöiden, *[[kyōyūzen]]*-kankaan ja nukkejen tuotantoa.

Suuralueen historiallista rakennusperintöä edustavat Higashi-Hongan-jin ja Nishi-Hongan-jin buddhalaiset temppelit. Alueen itäosassa on Shōsei-enin puutarha. Suuralueella sijaitsevat myös Kioton rautatiemuseo, Kioton akvaario ja Ryūkoku-museo. Shimogyō-ku on heinäkuisin järjestettävän Gion-matsurin tapahtuma-aluetta.

Shimogyōn suuralueen eteläreunalla on Kioton rautatieasema, kaupungin tärkein joukkoliikenneterminaali. Sen kautta kulkevat suurnopeusjunalinja Tōkaidō Shinkansen, JR Nishi-Nihonin Tōkaidō-päälinja, San’in-päälinja ja Nara-linja sekä Kintetsu-rautateiden Kioto-linja ja Kioton metron Karasuma-linja. Suuralueen pohjoisosaa palvelevat myös Hankyū-rautateiden Kioto-päälinja ja Keifuku-rautateiden (Randen) Arashiyama-päälinja.

## Kuvia

Tiedosto:130609 Kyoto Station Kyoto Japan03s3.jpg|Kioton rautatieasema
Tiedosto:170216 Nishi Honganji Kyoto Japan14n.jpg|Nishi-Hongan-jin temppeli
Tiedosto:170128 Ryukoku Museum Kyoto Japan02n.jpg|Ryūkoku-museo
Tiedosto:烏丸通 - panoramio.jpg|Karasuma-katu
Tiedosto:Tekisui-ken and Ingetsu-chi Pond - Shōsei-en - Kyoto, Japan - DSC06894.jpg|Shōsei-enin puutarhaa


## Lähteet

## Aiheesta muualla

* Suuralueen internetsivut
Aleksanteri Suuri (vuoden 1956 elokuva)

**Aleksanteri Suuri** () on vuonna 1956 julkaistu Aleksanteri Suuresta kertova Robert Rossenin ohjaama ja käsikirjoittama yhdysvaltalainen elokuva. Elokuvan nimikkopääosaa näyttelee Richard Burton. Elokuva sai varsin huonon vastaanoton aikalaiskriitikoilta ja yleisöltä. Sitä kuvailtiin esimerkiksi liian pitkäksi ja tylsäksi.

## Tuotanto

*Aleksanteri Suuri* tehtiin Hollywoodin niin sanotulla kulta-ajalla. Elokuvan ohjasi ja käsikirjoitti yhdysvaltalainen Robert Rossen ja sen pääroolia esittää brittiläinen Richard Burton. Elokuvan kuvaukset tehtiin Espanjassa. Rossen pyrki ohjaustyössään historialliseen tarkkuuteen ja seurasi kerronnassa antiikin historiallisia lähteitä uskollisesti. Taiteellisena ratkaisuna Aleksanterista tehtiin tosin vaaleahiuksinen ja siten "eurooppalaisempi" ja länsimaisempi, vaikka antiikin lähteet eivät Aleksanterin hiusten väriä erikseen mainitsekkaan. Burtonin hiukset värjättiin roolia varten.

## Vastaanotto
*Aleksanteri Suuri* sai ensi-iltansa vuonna 1956. Elokuvan vastaanottoa voidaan pitää huonona niin kriitikoiden, kuin katsojienkin keskuudessa. Elokuvaa pidettiin yleisesti liian pitkänä ja tylsänä. Historiallisesti tarkka ohjaustapa johti tapahtumien ja eri informaation vyöryttämiseen valkokankaalle tapahtumia juuri selittämättä. Suuri yleisö olisi ehkä myös ollut kiinnostuneempi rakkaustarinasta, jollaista elokuvassa ei ollut. Myös näyttelijöiden suorituksia kritisoitiin.

Elokuva-arvioita kokoava *[[Rotten Tomatoes]]* antoi elokuvalle yhdeksään arvioon perustuvan arvosanan 0&nbsp;%.

## Lähteet

## Aiheesta muualla
*
Luettelo Vermontin piirikunnista

Tämä on **luettelo Vermontin osavaltion piirikunnista**. Vermontissa on neljätoista piirikuntaa.

## Hallinto ja tehtävät
Vermontissa noudatetaan ns. Dillonin sääntöä, jonka mukaan piirikunnilla ei ole omia perustamiskirjoja eikä oikeutta hoitaa mitään sellaisia tehtäviä, joihin niillä ei ole erikseen osavaltion lainsäädäntöelimen lupaa. Piirikuntien valtuustojen koko on 3 henkilöä. Piirikuntien lakisääteisiä tehtäviä ovat mm. oikeustalojen rakentaminen ja ylläpitäminen sekä šeriffin viraston ylläpito. Sairaaloiden kanssa piirikunnilla ei ole mitään tekemistä, vaan niistä vastaavat joko kunnat tai osavaltio.

Piirikunnat jakautuvat edelleen kuntiin, joita on yhteensä 277.

## Luettelo piirikunnista

## Lähteet

## Aiheesta muualla
VHL-kausi 2020–2021

**VHL-kausi 2020–2021** oli Venäjän jääkiekon toiseksi korkeimman sarjatason yhdestoista kausi. Kausi alkoi 4. syyskuuta 2020 ja sarjan mestaruus ratkesi 24. huhtikuuta 2021. Runkosarjan voittanut Jugra Hanty-Mansijsk voitti myös mestaruuden.

Koronaviruspandemian vuoksi kaikki ulkomaalaiset joukkueet (Humo Taškent, KRS-Peking, ORG-Peking, Tsen Tou Jilin, Nomad Nur-Sultan, Torpedo Ust-Kamenogorsk ja HK Saryarka Karaganda), sekä Torpedo-Gorki Nižni Novgorod jättivät kauden väliin. Sarjaan osallistui siis 26 venäläistä joukkuetta.

## Joukkueet

## Runkosarja
Runkosarjan 16 parasta joukkuetta eteni pudotuspeleihin.

## Pudotuspelit

## Lähteet
Dick Eklund

**Richard Eklund Jr.** (s. 3. toukokuuta 1957) on entinen yhdysvaltalainen ammattinyrkkeilijä, joka kilpaili vuosina 1975–1985. Vuonna 2010 julkaistu elokuva *[[Taistelija (vuoden 2010 elokuva)|Taistelija]]* (*The Fighter*) kertoo Eklundin ja hänen nyrkkeilyssä valmentamansa velipuolen Micky Wardin elämästä.
Peter Jablonski

**Peter Jablonski** (s. 1971 Lyckeby) on ruotsalainen pianisti.

Jablonski syntyi ruotsalais-puolalaisille vanhemmille. Hän aloitti rumpujensoiton 5-vuotiaana ja pianonsoiton 6-vuotiaana. Varhaisella urallaan hän esiintyi rumpalina. Pianistina hän teki ensimmäisen sooloesiintymisensä 11-vuotiaana ja orkesteridebyyttinsä vuosi myöhemmin. Jablonski opiskeli Malmön musiikkiakatemiassa pianon- ja lyömäsoitintensoittoa sekä Royal College of Musicissa (Lontoo) pianonsoittoa ja orkesterinjohtoa. Vladimir Ashkenazyn kutsumana hän teki tämän johtaman Royal Philharmonic Orchestran kanssa ensimmäisen levytyksensä Decca-levymerkille. Sittemmin Jablonski on julkaissut monia uusia levytyksiä ja saanut useita palkintoja ja tunnustuksia, kuten vuonna 2005 Litteris et Artibus -mitalin. Jablonski on levyttänyt myös veljensä, pianisti Patrik Jablonskin kanssa.

Jablonski on esiintynyt muiden muassa Riccardo Chaillyn, Myung-whun Chungin, Charles Dutoit'n, Valeri Gergijevin, Ashkenazyn, Daniele Gattin, Kurt Sanderlingin ja Esa-Pekka Salosen johdolla. Hän kantaesitti Wojciech Kilarin pianokonserton Varsovan syksy -festivaalilla. Jablonski perusti kamarimusiikkitapahtuman Karlskronaan.

## Lähteet
Storskog (Norja)

**Storskog** on rajanylityspaikka Norjan ja Venäjän rajalla Norjan puolella, Eurooppatie E105:n varrella. Paikka kuuluu Sør-Varangerin kuntaan Finnmarkin läänissä Norjan puolella.

Venäjän puoleinen paikka on Boris Glebissä Petsamon piirissä Murmanskin alueella. Myös Venäjän puolella on rajanylityspaikka, ja ylittääkseen rajan on käytävä molemmat läpi. Asemien välillä Venäjän puolella on tax free -kauppa.

Storskog on Norjan ja Venäjän rajan ainoa laillinen ylityspaikka. Asema sijaitsee Norjan koillisessa kulmassa, noin 16 kilometriä Kirkkoniemestä itään ja noin 40 kilometriä Nikkelistä pohjoiseen.

Vuonna 2010 raja ylitettiin Storskogissa 141&nbsp;000 kertaa ja vuonna 2013 320&nbsp;000 kertaa.

## Lähteet

## Aiheesta muualla
* Storskog Wikimedia Commonsissa
Veikko Leuku

**Veikko Armas Kalle Leuku** (19. toukokuuta 1891 Suur-Pirkkala – 7. syyskuuta 1929 Tampere) oli suomalainen toimittaja. 

## Elämä
Maanviljelijän perheeseen Pirkkalankylässä syntynyt Leuko kirjoitti ylioppilaaksi Tampereen klassillisesta lyseosta vuonna 1912, jonka jälkeen hän työskenteli parin vuoden ajan toimittajana *[[Lahti (lehti)|Lahti]]*-sanomalehdessä. Vuonna 1914 Lauku siirtyi Oulussa ilmestyneen *[[Kaiku (lehti)|Kaiun]]* toimitussihteeriksi ja oli myös lehden päätoimittaja vuoden 1918 ajan. Tammikuusta 1919 lähtien Leuku työskenteli *[[Aamulehti|Aamulehden]]* toimitussihteerinä. 

Leuku oli kokoomuksen kannattaja. Hän toimi muun muassa Tampereen Suomalaisen Klubin puheenjohtajana 1921–1926 sekä vaikutti Kansallismielisessä nuorisoliitossa, Tampereen kansallisseurassa ja Pohjois-Hämeen kansallisliitossa.

Leuku hukkui höyrylaiva *[[HL Kuru|Kurun]]* onnettomuudessa Näsijärvellä syyskuussa 1929 ollessaan matkalla perheensä kesäpaikkaan Kuruun. Hänet on haudattu Kalevankankaan hautausmaalle. Onnettomuuden vuosipäivänä 1930 Leukun haudalla paljastettiin kuvanveistäjä Richard Rautalinin tekemä muistoreliefi.

## Perhe
Leukun tytär oli kirjailija Raija Kauttu.

## Lähteet
Discoteque (The Roopin kappale)

**Discoteque** on liettualaisen yhtyeen The Roopin esittämä kappale, jolla he edustivat Liettuaa vuoden 2021 Eurovision laulukilpailussa Rotterdamissa.

Kappaleen musiikkivideo julkaistiin 22. tammikuuta 2021 ja se saavutti miljoonan katsojan rajan kahdessa päivässä, nopeammin kuin yksikään liettualaisartisti aiemmin.

Kappale kilpaili Euroviisujen finaalissa, jossa se sai 220 pistettä ja saavutti kahdeksannen sijan.

## Lähteet
Bobbejaanland

**Bobbejaanland** on huvipuisto Lichtaartissa, Belgiassa.  Puiston perusti flaamilainen laulaja, kitaristi ja viihdyttäjä Bobbejaan Schoepen, joka nautti kansainvälistä suosiota 50-luvulla ja 60-luvun alussa. Vuonna 1959 hän osti 30 hehtaarin suon, kuivatutti sen ja rakennutti tapahtumapaikan 1000 hengen kapasiteetille ja se avattiin joulukuussa 1961 Bobbejaanlandina. Tämä huvipuisto pysyi hänen hallussaan, kunnes hän myi sen vuonna 2004. 

## Lähteet
Tommy Smith (moottoriurheilija)

**Tommy Smith** (s. 6. kesäkuuta 2002 Melbourne, Australia) on australialainen kilpa-ajaja, joka kilpailee tällä hetkellä Formula Renault Eurocupissa.

## Ura

### Uusi-Seelanti Formula Ford
Smithin ensimmäinen yhden paikkainen sarja oli Formula Fordin mestaruus Uudessa-Seelannissa. Smith suoritti kauden 18. sijalle korkeimmalla sijalla 3. sija Teretonga Parkissa. Smith sijoittui 596 pistettä taistelun voittajasta, uusiseelantilaisesta Callum Hedgestä.

### F3 Aasian Mestaruus
Smithin ensimmäinen vuosi F3 Aasian Mestaruuskilpailuissa oli vuonna 2019. Ajaessaan Pinnacle Motorsportille Smithin korkein sijoitus oli 8. sija viimeisimmässä Shanghain kilpailussa, mikä yhdessä 5 muun pistemäärän kanssa nosti Smithin mestaruuden 18. sijalle. Smith liittyi kaudelle 2019-20 Absolute Racingiin yhdessä perustavan W-sarjan mestarin Jamie Chadwickin ja FIA F3 -kuljettajan Devlin DeFrancescon kanssa. Smith päätti kauden 48 pistettä parhaiten pisteytyneellä kierroksella Changin kansainvälisellä radalla, jossa hän sijoittui kahdesti 6. ja 9. kilpailussa 2. Kaikki tämä merkitsi 10. sijaa, 218 pistettä jäljessä mestari Joey Aldersin.

### Formula Renault Eurocup
Ilmoitettiin, että Smith kilpailisi italialaisesta JD Motorsport -joukkueesta suomalaisen William Alatalon rinnalla.

## Aiheesta muualla

* Tommy Smith osoitteessa Driver Database (englanniksi)
Karel Vohralík

**Karel Vohralík** (23. helmikuuta 1945 Pardubice – 17. lokakuuta 1998 Pardubice) oli Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa olympialaisissa pronssia Sapporossa 1972 ja MM-kilpailuissa pronssia Moskovassa 1973.

Vohralík edusti kotimaassaan pääasiassa Tesla Pardubicea ja voitti Tšekkoslovakian mestaruuden vuonna 1973.

## Lähteet
2397 Lappajärvi

**2397 Lappajärvi** on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty vanhan meteoriittikraatterin Lappajärven mukaan.

Kohde sijaitsee Auringosta suunnilleen 3,08&nbsp;kertaa niin kaukana kuin Maa, ja sen kierros Auringon ympäri kestää noin 5&nbsp;vuotta ja 5&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on  ja magnitudi .

## Katso myös
* Luettelo Yrjö Väisälän löytämistä asteroideista

## Lähteet
Einar Hellevaara

**Einar Engelbert Hellevaara**, sukunimi vuoteen 1905 *Jansson* (7. syyskuuta 1886 Turku – 2. lokakuuta 1959 Helsinki) oli suomalainen filosofian maisteri ja kalastusneuvos.

Hellevaaran vanhemmat olivat kirkon vahtimestari Vilhelm Engelbert Jansson ja Fredrika Maria Vahlstén. Hän pääsi ylioppilaaksi 1906 Turun klassillisesta lyseosta ja valmistui Helsingin yliopistosta filosofian kandidaatiksi 1911 ja filosofian maisteriksi 1914.

Hellevaara oli Suomen kalastusyhdistyksen assistenttina 1913 ja sihteerinä 1914–1918 sekä Suomen elintarpeiden tuontikunnan kalaosaston johtajana 1918–1919. Hän toimi kalastushallituksen kalastusneuvoksena 1918–1924 ja maataloushallituksen kalastusosaston päällikkönä 1924–1953.

Hellevaara oli Suomen kalastusyhdistyksen johtokunnan jäsenenä 1915–1923 ja rahastonhoitajana 1921–1925. Hän oli Suomen urheilukalastajien liiton sihterinä 1920–1923 ja rahastonhoitajana 1920–1925 sekä Suomen yleisen metsästäjäliiton johtokunnan jäsenenä 1929–1945 ja rahastonhoitajana 1934–1955.

Einar Hellevaara oli naimisissa vuodesta 1939 Naimi Maria Kaipasen kanssa.
__NOTOC__
## Julkaisuja
Nimellä *E. Hellevaara*:
* *Tutkimuksia Lounais-Suomen silakasta: 1 nide*. Suomen kalatalous 12. Suomen kalastusyhdistys, Helsinki 1912
* *Suvisilakkanuotan valmistamisesta Turun ranta- ja sisäsaaristopitäjissä: 2 nide*; kirj. P. A. Nummelin ja Einari Hellevaara. Suomen kalatalous 13. Suomen kalastusyhdistys, Helsinki 1913
* *Silakkanuottakalastuksesta Turun saaristopitäjissä: 3 nide*; kirj. P. A. Nummelin ja Einari Hellevaara. Suomen kalatalous 15. Suomen kalastusyhdistys, Helsinki 1914-1915
* *Suomen kalastus-yhdistys 25-vuotinen*. Suomen kalatalous 4. Suomen kalastusyhdistys, Helsinki 1917
* *Kalastuselinkeinon kohottamisesta: esitelmä Kansantaloudellisen yhdistyksen kokouksessa huhtikuun 29 päivänä 1927*. Porvoo 1927
* *Kalastuselinkeinon kohottamisesta: ehdotus niiksi toimenpiteiksi, joihin valtiovallan nykyhetkellä olisi ryhdyttävä*.  Maataloushallitus, Kalataloudellinen tutkimustoimisto, Helsinki 1927 

## Suomennoksia
* Osc. Nordqvist : *Kalastuksen hoito : opas käytännölliseen kalatalouteen*; mukaillen ja suomen oloihin sovitellen suomentanut E. Hellevaara. Suomen kalastusyhdistys, Helsinki 1915

## Lähteet

## Aiheesta muualla
* Kalastusneuvos Einar Hellevaara työhuoneessaan kalastushallituksen toimistotiloissa (europeana)
* Kalastusneuvos E. Hellevaara : Ongintavesiltä, Suomen Kuvalehti, 21.06.1924, nro 25, s. 8, Kansalliskirjaston digitaaliset aineistot
In the Land of Grey and Pink

**In the Land of Grey and Pink** on brittiläisen progressiivisen rockin yhtyeen Caravanin kolmas studioalbumi.

## Kappaleet
Kaikki kappaleet Caravan, ellei toisin mainita.

### A-Puoli
#  
# 
# 
# 

### B-Puoli
# 
## 
## 
## 
## 
## 
## 
## 
## 

### Vuoden 2001 Deram Records Remastered Edition Bonus Tracks
#  
# 
# 
# 
# 
 
## Kokoonpano
* Pye Hastings – akustinen-, sähkökitara, laulu (kappaleissa: 3,5)
* David Sinclair – urut, piano, Mellotron, harmonia laulu
* Richard Sinclair – basso, akustinen kitara, laulu (kappaleissa: 1,2,4,5)
* Richard Coughlan – rummut, lyömäsoittimet

## Arviot
* Allmusic: 

## Lähteet

## Aiheesta muualla
* the Land of Grey and Pink'' discogs.com -sivustolla
* the Land of Grey and Pink'' progarchives.com -sivustolla
Lentiiran kirkko

**Lentiiran kirkko** on Lentiiran kylässä Kuhmon kunnassa sijaitseva puukirkko. Kirkon on suunnitellut arkkitehti Hannu Pyykkönen ja se valmistui vuonna 1991. Kirkon siipiosa, jossa sijaitsee seurakuntakoti, valmistui vuonna 1979.

Lentiiran kirkko on rakennettu maaliskuussa 1989 tuhopoltossa palaneen Lentiiran hirsikirkon kivijalan päälle.

Lentiiran kirkko toimii kesäisin tiekirkkona. Kirkkoon puusta, tekstiilistä ja lasista tehdyn alttariristiveistoksen on suunnitellut Klaus von Matt. Urut on rakentanut Urkurakentamo Tuomi ja ne ovat 14-äänikertaiset.

## Lähteet
Malin asevoimat

**Malin asevoimat** ( eli *FAMa*) käsittävät maa- ja ilmavoimat sekä puolisotilaalliset santarmilaitoksen, kansalliskaartin ja poliisin. Asevoimien päätehtävänä on taistella maan pohjoisosien kapinallisryhmiä vastaan.

Malin asevoimat muodostettiin maan itsenäistyessä vuonna 1960 Ranskan armeijassa ja santarmilaitoksessa palvelleista paikallisista sotilaista. Ranskalaiset joukot vetäytyivät maasta vuonna 1961. Santarmilaitos on perustettu vuonna 1972 ja ilmavoimat vuonna 1976. 

Malin asevoimat on taistellut tuaregikapinallisia vastaan useaan otteeseen 1960-luvulta lähtien. Vuoden 2012 sisällissodassa tuaregit ja islamistit valtasivat maan koko pohjoisosan, mutta Ranskan joukot ajoivat heidät pois seuraavan vuoden alussa. Vuonna 1985 käytiin lyhyt rajasota Burkina Fason kanssa. Sotilaat ovat kaataneet siviilihallinnon vuosien 1968, 1991, 2012 ja 2020 vallankaappauksissa.

Asevoimat on järjestetty Ranskan mallin mukaisesti. Niiden ylipäällikkönä toimii Malin presidentti. Käytännön johdosta vastaa puolustus- ja veteraaniministeriön alainen esikuntapäällikkö. Maavoimilla, ilmavoimilla ja santarmilaitoksella on omat päällikkönsä. Malissa on valikoiva kahden vuoden asevelvollisuus. Koulutuskeskukset sijaitsevat Bamakossa, Katissa ja Koulikorossa. Maan puolustus- ja turvallisuusmenot olivat 727 miljoonaa Yhdysvaltain dollaria vuonna 2019.

Maa- ja ilmavoimiin kuuluu arviolta 13&nbsp;000 henkilöä. Armeija on jaettu eri aselajien yhdistetyiksi taisteluryhmiksi, jotka koostuvat kevyestä ja motorisoidusta jalkaväestä, tykistöstä sekä tiedustelu-, kommando- ja tukielementeistä. Maavoimien kalusto käsittää panssariajoneuvoja ja tykkejä. Ilmavoimilla on kuljetuskoneita ja taisteluhelikoptereita. Sisämaavaltiona Malilla ei ole laivastoa, mutta armeijalla on partiointia varten muutamia jokiveneitä. Santarmilaitoksen miehistövahvuus on 1&nbsp;800, kansalliskaartin 2&nbsp;000, poliisin 1&nbsp;000 ja miliisin 3&nbsp;000 henkeä. Aseistus on suurelta osin vanhentunutta tai käyttökelvotonta. Malilla ei ole omaa aseteollisuutta.

Ranskan ja sittemmin Neuvostoliiton mallin mukaan rakennettujen asevoimien toimintakyky on osoittautunut heikoksi maan sisäisissä konflikteissa. Sitä on pyritty parantamaan muun muassa Euroopan unionin, Ranskan ja Yhdysvaltojen tarjoaman koulutuksen avulla. Malissa toimii Ranskan johtama terrorismin vastainen operaatio Barkhane ja Yhdistyneiden kansakuntien kriisinhallintaoperaatio Minusma.

## Lähteet
* 

### Viitteet

## Aiheesta muualla
* Malin asevoimien sivusto 
* Malin puolustus- ja veteraaniministeriön sivusto
Teppo Laurinolli

**Teppo Laurinolli** (s. 1952 Keminmaa) on suomalainen, Joensuussa asuva kuvan­veistäjä. Laurinolli on opiskellut taidetta Peräpohjolan Opistossa 1971–1972, Limingan Taidekoulussa 1972–1974 ja Lahden taidekoulussa vuosina 1975–1978. Hänelle myönnettiin taiteilijaeläke vuonna 2017.

## Julkinen taide
### Joensuussa
Opiskelija-asuntoyhtiö Joensuun Elli on hankkinut asuin­talojensa yhteyteen muutamia Laurinollin teoksia. Näistä vuonna 1990 Peltolankatu 5:ssä sijaitsevan asuin­talon pihalle hankittu tila­taide­teos *Äiti maa* on muotoiltu betoni- ja tiili­laatoista ja nurmikosta, siihen kuuluu myös suihku­lähde ja piha­portin ylä­kaaressa oleva mobile. Teos *Ajan silmä* on vuonna 1988 paljastettu mobile Noljakantie 86:ssa olevan asuin­talon julki­sivussa. Laurinolli käyttää teoksesta myös nimeä *Kyklooppi*. Teos *Marketti­hamsterit*, joka kuvaa ylös­päin kiipeäviä hamstereita, paljastettiin vuonna 1987 pysäköinti­hallin yhteyteen. Metalli­teos siirrettiin rakennus­töiden takia pois vuonna 1991 ja sijoitettiin vuonna 1998 Kaislakatu 10:ssä olevien opiskelija-asuntojen tontille. Teos sai samalla toisen nimen *Oravat*. Muurattu *Marionetti­reliefi* on Niskakatu 16:ssa sijaitsevan Yli­oppilas­talon seinässä. Teos valmistui vuonna 1984, ja se kuvaa sääntöjen puristuksissa olevia ihmis­hahmoja.

Teräs­veistos *Kiitos elämälle* on Pohjois-Karjalan keskussairaalan tilaama ja sairaalan piha-alueelle vuonna 1996 pystytetty noin kahdeksan metriä korkea teos. Se kuvaa neljää ihmis­hahmoa, joilla on punainen sydän. Veistos painaa jalustoineen noin 36 tonnia. Vuonna 2016 veistos siirrettiin Tikka­mäen­tien kierto­liittymään, joka on aivan sairaalan edessä.

*Paluu tulevaisuuteen* on Joensuun Tiedepuiston tilaama veistos, joka koostuu kolmesta teräs­pylväästä ja niiden päissä olevista graniittisista ”liekeistä”. Teos on Tiede­puiston pää­sisään­käynnin vierustalla Länsi­kadun varrella. Se on paljastettu vuonna 2000.

### Keminmaalla ja Rääkkylässä
Synnyin­kuntaansa Kemin­maalle Teppo Laurinolli suunnitteli *Lippo­mies*-patsaan, joka paljastettiin vuonna 1988. Patsas sijaitsee Taivalkosken vesi­voima­laitoksen läheisyydessä Kemijoen itä­rannalla.

Rääkkylän vuonna 1989 valmistuneen kunnan­talon sisään­käynnin kohdalla on samana vuonna valmistunut reliefi *Elin­keinot*.

### Valokuvia julkisista teoksista

Tiedosto:20190228 154822.jpg|*Marionettireliefi*, 1984, Joensuu.
Tiedosto:Ajan silmä Teppo Laurinolli.jpg|*Ajan silmä*, 1988, Joensuu.
Tiedosto:Teppo Laurinolli Lippomies patsas 1988.jpg|*Lippomies-patsas*, Keminmaa.
Tiedosto:Äiti Maa by Teppo Laurinolli.JPG|*Äiti maa* (osakuva), 1990, Joensuu.
Tiedosto:Teppo Laurinolli Markettihamsterit 1987.JPG|*Marketti­hamsterit* (*Oravat*), 1998 (1987), Joensuu.
Tiedosto:Teppo Laurinolli Paluu tulevaisuuteen 2000.JPG|*Paluu tulevaisuuteen*, 2000, Joensuu.
Tiedosto:Kiitos elämälle by Teppo Laurinolli.JPG|*Kiitos elämälle*, 2015 (1996), Joensuu


## Lähteet

## Aiheesta muualla
* Teppo Laurinolli Kuvataiteilijamatrikkelissa
Viron maaseudun keskustapuolue

** Viron maaseudun keskustapuolue** (, lyh. **EMKE**) oli virolainen agraaripuolue, joka toimi vuosina 1990-1996. Puolue yhdistyi keväällä 1996 Viron sosiaalidemokraattisen puolueen kanssa muodostaen Maltilliset-puolueen

EMKE perustettiin 7. huhtikuuta 1990 Türissä Järvamaalla. Puolueen perustamista valmisteltiin hyvin kauan Viron kansanrintaman, Viron maanviljelijöiden keskusliiton ja Viron maaliiton (EML) kanssa. Ajatus EMKE:n perustamisesta oli syntynyt 17. tammikuuta 1990 Viljandin maaseutuyhdistyksen hallituksen laajennetussa kokouksessa. Tavoitteiksi asetettiin vapaan yrittäjyyden palautus maataloudessa ja yksityiseen omistukseen perustuva toiminta niin maaseudulla kuin kaupungissa sekä edellytysten luominen vapaan ja yksityisen sektorin kehittämiselle. Uuden puolueen tavoitteena oli myös yhdistää maanviljelijät ja Viro Maaliit (EML), joka myöhemmin irtautui siitä ja tuli puolueeksi. Nimivaihtoehtoja olivat: Maanpuolue, Maanviljelijöiden puolue, Pientuottajien puolue ja Keskuspuolue. Maanpaossa toiminut Yhdistynyt maanviljelijöiden puolue, joka muutti vuonna 1962 nimekseen Viron demokraattinen liitto, tunnusti EMKE:n poliittisena seuraajana. 

EMKE:n 23-jäseniseen johtoon kuului yksi Virosta valittu Neuvostoliiton silloinen kansanedustaja, useita Viron kongressin ja Viron komitean jäseniä sekä kaksi tulevaa virolaista ministeriä. Maaliskuussa 1990 valitun Viron tasavallan korkeimman neuvostoon valittiin EMKE-edustajina Liia Hänni, Kalju Koha, Eldur Parder, Ivar Raig, Jüri Reinson, Hanno Schotter ja Aldo Tamm. Marraskuussa 1992 Mart Laar muodosti hallituksen, joka perustui juuri säädettyyn juuri itsenäistyneen Viron tasavallan uuteen perustuslakiin. EMKE:n ministereinä olivat uudistusministeri Liia Hänni ja maatalousministeri Jaan Leetsar.

EMKE ei kyennyt jatkamaan Viron politiikassa itsenäisenä poliittisena voimana, sillä Viron puoluelaki suosi suurempia puolueita. Puolue hajosi suurelta osin erimielisyyksien vuoksi tulevan yhteistyöpuolueen valinnasta. Suuri määrä EMKE:n jäseniä liittyi silloisen vaaliliiton Maltilliset kumppaniksi eli Viron sosiaalidemokraattien kanssa yhteen ja syntyi puolue nimeltään Maltilliset, joka myöhemmin muuttui ensin Kansanpuolue Maltilliset-nimiseksi ja edelleen takaisin sosiaalidemokraateiksi. Pienempi osa EMKE-jäsenistä ja kannattajista liittyi Keskustapuolueeseen tai  Isänmaaliittoon.

## Puheenjohtaja

* 07.04.1990 – 12.11.1994 Ivar Raig
* 12.11.1994 - 28.04.1996 Vambo Kaal

## Lähteet
Stanislav Prýl

**Stanislav Prýl** (23. marraskuuta 1942 Pardubice – 19. maaliskuuta 2015 Pardubice) oli Tšekkoslovakiaa edustanut jääkiekkoilija, pelipaikaltaan oikea laitahyökkääjä. Hän saavutti Tšekkoslovakian maajoukkueessa olympialaisissa pronssia Innsbruckissa 1964. MM-kilpailuissa hän saavutti hopeaa Tampereella 1965 ja Ljubljanassa 1966 sekä pronssia Tukholmassa 1963 ja samassa kaupungissa 1970. Hän pelasi myös Wienin MM-kilpailuissa 1967, jolloin Tšekkoslovakia ei yltänyt mitaleille. Vuoden 1966 MM-kisoissa Prýl oli joukkueensa paras maalintekijä kuudella maalilla ja paras pistemies kymmenellä tehopisteellä.

Prýl edusti kotimaansa pääsarjassa pääosan urastaan vuoteen 1974 saakka Tesla Pardubicea sekä välillä kausina 1961–1963 Dukla Jihlavaa. Hän voitti Tšekkoslovakian mestaruuden vuonna 1973.

Prýl valittiin Tšekin jääkiekkoilun kunniagalleriaan vuonna 2017. Pardubicen joukkue, nykyinen HC Dynamo Pardubice, on jäädyttänyt Prýlin pelinumeron 6.

## Lähteet
Victor Ambrus

**Victor Ambrus**, syntymänimeltään **László Győző Ambrus** (19. elokuuta 1935 Budapest – 10. helmikuuta 2021), oli unkarilaissyntyinen englantilainen kuvittaja. Ambrus opiskeli Unkarin taideakatemiassa ja Englantiin muutettuaan Lontoon Royal College of Artissa. Ambrus on kuvittanut muun muassa satukirjoja sekä historiaan ja mytologiaan liittyviä teoksia. Hän oli myös yksi David Dayn *Tolkienin maailma* -kirjan kuvittajista. Ambrus toimi 1990-luvulla arkeologiaa käsittelevien ''Time Team'' ja ''Time Team Extras'' -tv-sarjojen kuvittajana. Hänet palkittiin kahdesti Kate Greenaway -mitalilla.

## Lähteet
1705 Tapio

**1705 Tapio** on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty Suomen kansalliseepos *[[Kalevala]]ssa* esiintyvän metsänhenki Tapion mukaan.

Kohde sijaitsee Auringosta suunnilleen 2,3&nbsp;kertaa niin kaukana kuin Maa, ja sen kierros Auringon ympäri kestää noin 3,5&nbsp;vuotta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on . Albedo on  ja magnitudi on .

## Katso myös
* Luettelo Liisi Oterman löytämistä asteroideista

## Lähteet
Flomoksefi

**Flomoksefi** (C15H18S2N6O7F2) on oksakefeemeihin kuuluva orgaaninen yhdiste. Yhdistettä käytetään lääketieteessä antibioottina.

## Ominaisuudet ja käyttö
Flomoksefin antibioottiset ominaisuudet perustuvat bakteerien soluseinän synteesin estoon. Lääkeaine on melko laajakirjoinen ja tehoaa moniin grampositiivisiin bakteereihin, myös eräisiin MRSA-kantoihin sekä useisiin gramnegatiivisiin bakteereihin. Se on varsin stabiili beetalaktamaasien vaikutuksia vastaan. Flomoksefi annostellaan ruiskeena suoneen, ja sitä voidaan käyttää antibioottina useissa bakteeri-infektioissa.

## Lähteet
2479 Sodankylä

**2479 Sodankylä** on tähtitieteilijä Yrjö Väisälän vuonna 1942 löytämä asteroidi eli pikkuplaneetta. Sen nimi viittaa suomalaiseen paikkakuntaan ja siellä toimivaan geofysikaaliseen observatorioon. Kansainvälisissä yhteyksissä asteroidin nimi voidaan kirjoittaa myös ilman *ä*-kirjainta, muodossa *Sodankyla*.

Kohde sijaitsee Auringosta suunnilleen 2,39&nbsp;kertaa niin kaukana kuin Maa, ja sen kierros Auringon ympäri kestää noin 3&nbsp;vuotta ja 8&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin . Albedo on  ja magnitudi .

## Katso myös
* Luettelo Yrjö Väisälän löytämistä asteroideista

## Lähteet
Alaknanda

**Alaknanda** on joki Uttarakhandin osavaltiossa Intiassa. Se on 195 kilometriä ptkä, ja sen valuma-alue on 10&nbsp;882 neliökilometriä. Se on yksi Gangesin latvajokia.

Alaknanda saa alkunsa Satopathin ja Bhaginrathi Kharakin jäätiköiden valumavesistä noin 50 kilometriä pohjoiseen Nanda Devin huipusta. Saraswati liittyy Alaknandaan Manassa. Siitä kolme kilometriä alajuoksulle Alaknanda virtaa hindulaisten pyhiinvaelluskohteen Badrinathin halki. Alaknanda ja Bhagirathi yhdistyvät Devprayagissa ja muodostavat Gangesin pääuoman.

## Lähteet

## Aiheesta muualla
Vinni Lettieri

**Vinni Lettieri** (s. 6. helmikuuta 1995 Minnesota) on yhdysvaltalainen jääkiekkoilija. Lettieri edustaa NHL-seura Toronto Maple Leafsin organisaatiota. Hän on varaamaton pelaaja ja edustanut NHL-urallaan myös New York Rangersia, Anaheim Ducksia ja Minnesota Wildia. Lettieri on pelipaikaltaan keskushyökkääjä ja kätisyydeltään oikea. Hän on pelannut urallaan kauden 2021–2022 loppuun mennessä 82 NHL-runkosarjaottelua. Näissä hän on tehnyt 7 maalia ja 11 syöttöä eli 18 tehopistettä.

Kesäkuussa 2024 Wild kauppasi Lettierin ja neljännen kierroksen varausvuoron vuoden 2024 varaustilaisuudessa Boston Bruinsiin vaihdossa Jakub Laukoon ja neljännen kierroksen varausvuoroon vuoden 2024 varaustilaisuudessa.

## Lähteet
Australian avoin tennisturnaus 2021 – miesten nelinpeli

Rajeev Ram ja Joe Salisbury oli puolustava mestaripari, mutta hävisivät loppuottelussa Ivan Dodigille ja Filip Polášekille.

## Sijoitetut pelaajat


# Juan Sebastián Cabal /  Robert Farah *(2. kierros)*
# Nikola Mektić /  Mate Pavić *(välierät)*
# Marcel Granollers /  Horacio Zeballos *(1. kierros)*
# Wesley Koolhof /  Łukasz Kubot *(3. kierros)*
# Rajeev Ram /  Joe Salisbury *(loppuottelu)*
# Jamie Murray /  Bruno Soares *(välierät)*
# Marcelo Melo /  Horia Tecău *(3. kierros)*
# Pierre-Hugues Herbert /  Nicolas Mahut *(puolivälierät)*
# **[[Ivan Dodig]]** /  **[[Filip Polášek]] (mestarit)**
# John Peers /  Michael Venus *(3. kierros)*
# Henri Kontinen /  Édouard Roger-Vasselin *(1. kierros)*
# Jérémy Chardy /  Fabrice Martin *(1. kierros)*
# Robin Haase /  Oliver Marach *(1. kierros)*
# Sander Gillé /  Joran Vliegen *(1. kierros)*
# Max Purcell /  Luke Saville *(2. kierros)*
# Ken Skupski /  Neal Skupski *(2. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

### Kaavion alaosa
#### Lohko 3

#### Lohko 4

## Lähteet
* Main draw

### Viitteet
Australian avoin tennisturnaus 2021 – naisten nelinpeli

Tímea Babos ja Kristina Mladenovic oli puolustava mestaripari, mutta he eivät pelanneet tänä vuonna, koska Mladenovic vetäytyi nelinpelistä.

Turnauksen voittivat Elise Mertens ja Aryna Sabalenka, joille grand slam -turnausvoitto oli nelinpelissä toinen heidän urallaan.

## Sijoitetut pelaajat


# Hsieh Su-wei /  Barbora Strýcová *(2. kierros)*
# **[[Elise Mertens]] /  [[Aryna Sabalenka]] (mestarit)**
# Barbora Krejčíková /  Kateřina Siniaková *(loppuottelu)*
# Nicole Melichar /  Demi Schuurs *(välierät)*
# Chan Hao-ching /  Latisha Chan *(1. kierros)*
# Gabriela Dabrowski /  Bethanie Mattek-Sands *(2. kierros)*
# Shūko Aoyama /  Ena Shibahara *(puolivälierät)*
# Duan Yingying /  Zheng Saisai *(1. kierros)*
# Alexa Guarachi /  Desirae Krawczyk *(3. kierros)*
# Samantha Stosur /  Zhang Shuai *(1. kierros)*
# Xu Yifan /  Yang Zhaoxuan *(2. kierros)*
# Hayley Carter /  Luisa Stefani *(3. kierros)*
# Ljudmyla Kitšenok /  Jeļena Ostapenko *(3. kierros)*
# Kirsten Flipkens /  Andreja Klepač *(2. kierros)*
# Anna Blinkova /  Veronika Kudermetova *(1. kierros)*
# Laura Siegemund /  Vera Zvonarjova *(3. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

### Kaavion alaosa
#### Lohko 3

#### Lohko 4

## Lähteet
* Main draw

### Viitteet
Suomenhevosten mestaruuskilpailut

Suomenratsut ry:n hallinnoimat suomenhevosten mestaruuskilpailut järjestetään vuosittain koulu-, este- ja kenttäratsastuksessa sekä valjakkoajossa. 

## Suomenhevosten estemestaruus 1972-

## Suomenhevosten koulumestaruus 1975-

## Suomenhevosten kenttämestaruus 1981-

## Suomenhevosten valjakkomestaruus 2009-

## Suomenhevosten maastoratsastusmestaruus 1972-1984

## Lähteet
Kilpiäinen (täsmennyssivu)

**Kilpiäinen** voi tarkoittaa muun muassa:

## Maantiede
*Kilpiäinen, Lahden kaupunginosa

## Sukunimi
*Aleksanteri Kilpiäinen (1861–1931), maanviljelijä ja valtiopäivämies
*Väinö Kilpiäinen (1929–1973), murhaaja
Nicholas Ridley

**Nicholas Ridley** (n. 1500 – 16. lokakuuta 1555 Oxford) oli englantilainen uskonpuhdistaja, piispa ja protestanttinen marttyyri.

## Elämä
Ridley syntyi vanhaan northumberlandilaiseen sukuun 1500-luvun alussa. Hänet lähetettiin Newcastle-on-Tynen koulusta Cambridgen yliopiston Pembroke Halliin, jossa hän menestyi erityisesti kreikan kielen opinnoissa. Valmistuttuaan maisteriksi vuonna 1526 hän meni opiskelemaan Pariisin Sorbonneen ja Louvainiin. Palattuaan Cambridgeen hänet nimitettiin Pembroke Hallin nuoremmaksi rahastonhoitajaksi. Vuonna 1534 hän allekirjoitti yliopiston päätöksen paavin lainkäyttövaltaa vastaan.

Näihin aikoihin Ridley, joka oli nyt yliopiston kappalainen, alkoi saada mainetta uskonpuhdistuksen saarnaajana. Vuonna 1537 Canterburyn arkkipiispa Thomas Cranmer nimitti Ridleyn kappalaisekseen. Huhtikuussa 1538 Cranmer nimitti hänet Hernen kirkkoherraksi. Vuonna 1540 hänet valittiin Pembroke Hallin mestariksi. Vuonna 1541 Ridleysta tuli Henrik VIII:n kappalainen ja Canterburyn kaniikki. Vuonna 1543 häntä syytettiin harhaopista, mutta hän onnistui puolustamaan itseään. 

Edvard VI nousi vuonna 1547 valtaistuimelle ja suosi Ridleyn näkemyksiä. Ridley käskettiin viemään uskonpuhdistus Cambridgen yliopistoon. Hänet nimitettiin Rochesterin piispaksi vuonna 1547, ja pian virkaan tulonsa jälkeen hän käski poistaa hiippakunnan kirkkoissa olevat alttarit ja laittaa pöydät niiden tilalle ehtoollisen viettoa varten. Vuonna 1548 hän auttoi Cranmeria laatimaan englanninkielisen rukouskirjan ja vuonna 1549 hän oli yksi komission jäsenistä, joka suositteli katoliseen uskoon suuntautuneiden piispojen Stephen Gardineria ja Edmund Bonneria poistamista tehtävistään. Ridley nimitettiin Lontoon piispaksi Bonnerin tilalle vuonna 1550. 

Edvard VI:n kuoltua Ridley kannatti protestanttisen Lady Jane Greyn nousua valtaistuimelle. Katolisen Marian noustua kuningattareksi Ridley pidätettiin ja vangittiin Lontoon Toweriin. Vankilassa ​​hän kirjoitti uskonnollisten mielipiteidensä puolustustekstejä. Vuoden 1554 alussa hänet lähetettiin Cranmerin ja uskonpuhdistaja Hugh Latimerin kanssa Oxfordiin kuulusteltavaksi. Hänet julistettiin harhaoppiseksi ja ekskommunikoiduksi. Ridley kieltäytyi luopumasta mielipiteistään, ja lokakuussa 1555 hänet tuomittiin kuolemaan. Ridley poltettiin roviolla Cranmerin ja Latimerin kanssa Oxfordissa 16. lokakuuta 1555. 

## Lähteet
Ukyō-ku

**Ukyō-ku** () on yksi Kioton kaupungin 11 suuralueesta. Se sijaitsee Kioton luoteisosassa Katsurajoen varrella. Suuralueen eteläosan tasanko on urbaania aluetta, mutta pohjoisessa siihen kuuluu laajoja vuoristo- ja maaseutualueita Tanban ylängöltä. Lännessä alue nousee 924 metriä korkealle Atagovuorelle. Ukyōn suuralueella on 202&nbsp;513 asukasta (joulukuussa 2020) ja sen pinta-ala on 292,07 neliökilometriä, joten se on Kioton suuralueista laajin.

Ukyōn suuralue perustettiin vuonna 1931, kun Kiotoon liitettiin Saganon maaseutukaupunki ja yhdeksän kyläkuntaa. Ukyōsta irrotettiin Nishikyōn suuralue vuonna 1976, mutta vuonna 2005 se laajeni jälleen, kun siihen yhdistettiin Keihokun maaseutukaupunki. Ukyōn eteläosien aiemmin maaseutumaisille alueille on rakennettu asuinalueita sekä kone- ja hienomekaanista teollisuutta. 

Katsurajoen varrella sijaitsee Arashiyaman seutu, joka on suosittu matkailukohde. Siellä on lukuisia buddhalaisia temppeleitä, kuten Tenryū-ji, ja historiallinen Togetsukyōn silta. Idempänä ovat Daitoku-jin, Myōshin-jin, Ninna-jin ja Ryōan-jin temppelit, Takaon vuoristoalueella Arashiyaman pohjoispuolella vuorostaan Jingo-jin ja Kōzan-jin temppelit. Eräs nähtävyys on Uzumasan kaupunginosassa sijaitseva Tōei-elokuvayhtiön teemapuisto Tōei Uzumasa eigamura.

Ukyōn suuraluetta palvelevat Kioton metron Tōzai-linja, JR Nishi-Nihonin San’in-päälinja, Hankyū-rautateiden Kioto-päälinja, Keifuku-rautateiden (Randen) Arashiyama-päälinja ja Kitano-linja sekä Sagano kankō -rautatie.

## Kuvia

Tiedosto:Ninna-ji's Golden Hall, front view of the Shingon Buddhist temple, Ukyō-ku, Kyoto, Japan.jpg|Ninna-jin temppeli
Tiedosto:Daijōkaku at Ōkōchi Sansō.jpg|Ōkōchi-sansō-huvila
Tiedosto:Otagi nenbutsuji15s3s4320.jpg|Otagi Nenbutsu-jin rakan-patsaita
Tiedosto:Bamboo Grove, Arashiyama, Kyoto, Japan.jpg|Saganon bambumetsää
Tiedosto:1734 Kyoto Uzumasa Station 20100714.jpg|Uzumasan rautatieasema


## Lähteet

## Aiheesta muualla

* Suuralueen internetsivut
Tobias Kirveskoski (1859–1931)

**Tobias Kirveskoski** (7. helmikuuta 1859 Sysmä – 19. syyskuuta 1931 Lahti)  oli suomalainen maanviljelijä ja valtiopäivämies.

Maanviljelijä Kirveskosken samanniminen isä, Tobias Kirveskoski, oli hänkin kunnallis- ja valtiopäivämies. Nuorempi Kirveskoski osallistui monin tavoin Sysmän kunnalliselämään, samoin kuin säästöpankkityöhön ja kehittämään osuusmeijeriä, jonka isännöitsijänä hän toimi. Hänen poikansa, kansanedustaja Vilho Kirveskoski, jatkoi tätä työtä vuodesta 1917.  Tobias Kirveskoski oli Heinolan rovastikunnan edustaja  kirkolliskokouksissa 1918 ja 1923. Hän  oli myös talonpoikaissäädyssä Heinolan tuomiokunnan edustaja valtiopäivillä  1904–1905. 

## Lähteet
2679 Kittisvaara

**2679 Kittisvaara** on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Sen nimi viittaa Pellossa sijaitsevaan *Kittisvaaraan*, jota ranskalainen matemaatikko Pierre Louis Moreau de Maupertuis käytti yhtenä mittauspisteenä, kun hän kävi 1700-luvulla Lapissa tutkimassa maapallon muotoa.

Kohde sijaitsee Auringosta suunnilleen 2,62&nbsp;kertaa niin kaukana kuin Maa, ja sen kierros Auringon ympäri kestää noin 4&nbsp;vuotta ja 3&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on  ja magnitudi .

## Katso myös
* Luettelo Yrjö Väisälän löytämistä asteroideista

## Lähteet
Tobias Kirveskoski (1826–1887)

**Tobias Kirveskoski** (4. huhtikuuta 1826 Sysmä – 18. heinäkuuta 1887 Sysmä) oli suomalainen maanviljelijä ja valtiopäivämies.

Kirveskosken vanhemmat olivat Johannes Juhonpoika Kirveskoski ja Maria Markuntytär Knaappila ja puolisot Maria Fredrika Antintytär Kirveskoski, Helena Erkintytär Selén ja Maria Sofia Bäck. Myös Kirveskosken  samanniminen poika ensimmäisestä avioliitosta, Tobias Kirveskoski, oli maanviljelijä, valtiopäivämies ja kirkolliskokouksen edustaja. Vanhempi Tobias Kirveskoski oli Heinolan rovastikunnan edustaja  kirkolliskokouksessa 1876 ja talonpoikaissäädyssä Heinolan tuomiokunnan edustaja valtiopäivillä  1872. 

## Lähteet
Kolu-Meronen

**Kolu-Meronen** on noin puolen neliökilometrin laajuinen tummavetinen ja ravinteikas järvi Petäjäveden pohjoisosassa. Sen vedet virtaavat Merovenjoen kautta Pengerjokeen, joka on osa Jämsän reittiä.

## Maantiede
Kolu-Meronen on Merovenjoen vesistön kolmanneksi suurin järvi. Merovenjoki on Pengerjoen itäinen sivujoki. Kolu-Merosen kaakkoiskulmasta lähtee noin neljänneskilometrin mittainen joki etelään Naula-Meroseen, jonka pinta on vain kymmenen senttimetriä Kolu-Merosta alempana. Järvien välisellä kannaksella on asutusta, kuten myös Kolu-Merosen länsirannalla. . Noin 700 metriä Kolu-Merosen pohjoispuolella sijaitsee Kurkisuon turvetuotantoalue.

Kolu-Meronen kuuluu Merovenjoen kolmannen jakovaiheen vesistöön. Toinen jakovaihe on Pengerjoen valuma-alue ja ensimmäinen on Jämsän reitin valuma-alue. Päävesistö on Kymijoen vesistö.

Vesireitti Kolu-Meroselta Jämsänveteen (suluissa korkeus metreinä merenpinnan yläpuolella):

Kolu-Meronen (170,9) → Naula-Meronen (170,8) → Koskelanjoki → Ala-Meronen (150,3) → Liinalionkoski → Liinajoki → Myllykoski → Merovenjoki → Pengerjoki → Jämsänvesi–Petäjävesi (111,1).

## Lähteet
Särkilammi

**Särkilammi** voi tarkoittaa ainakin seuraavia:

* Särkilammi, lampi Asikkalassa
* Särkilammi, lampi Janakkalassa
* Särkilammi, lampi Jokioisissa
* Särkilammi, lampi Kuhmoisissa
* Särkilammi, lampi Mänttä-Vilppulassa
* Särkilammi, lampi Orivedellä
* Särkilammi, lampi Ylitorniolla
* Särkilammi, lampi Ylöjärvellä.

## Katso myös
* Särkilampi
Aleksanteri Kilpiäinen

**Aleksanteri Kilpiäinen** (30. syyskuuta 1861 Viipurin maalaiskunta – 14. huhtikuuta 1931 Viipurin maalaiskunta)  oli suomalainen maanviljelijä ja valtiopäivämies.

Kilpiäinen kävi Viipurissa neljäluokkaisen reaalikoulun ja toimi lautatarhanhoitajana, kirjanpitäjänä ja maanviljelijänä. Hänellä oli monia kunnallisia luottamustoimia, kuten kunnankirjurin ja kunnallislautakunnan esimiehen tehtävät. Hän oli myös kirkonisäntä ja  kirkon taloudenhoitaja. Kilpiäinen oli talonpoikaissäädyssä Rannan tuomiokunnan edustaja valtiopäivillä  1899 ja 1900. 

## Lähteet
Linda Thomas-Greenfield

**Linda Thomas-Greenfield** (s. 11. marraskuuta 1952) on yhdysvaltalainen diplomaatti. Joe Biden nimitti hänet Yhdistyneiden kansakuntien suurlähettilääkseen presidenttikautensa alusta vuonna 2021. Thomas-Greenfield työskenteli diplomaattina yli 35 vuotta, minkä jälkeen toimi Barack Obaman kaudella apulaisulkoministerinä ja Yhdysvaltojen Afrikan-edustajana.

## Lähteet

## Aiheesta muualla
Bobbejaan Schoepen

**Bobbejaan Schoepen** alk. **Modest Schoepen** (16. toukokuuta 1925 – 17. toukokuuta 2010) oli flaamilainen laulaja, launtekijä, koomikko ja näyttelijä. Häntä pidetään pioneerina belgialaisessa popmusiikissa, vaudevillessä ja eurooppalaisessa kantrimusiikissa. Tämän lisäksi hän oli Bobbejaanland-huvipuiston perustaja ja johtaja. 

Hänen musiikillinen uransa kukoisti toisen maailmansodan jälkeen aina 1970-luvun puoleen väliin. Hän myi urallaan yli viisi miljoonaa albumia ja hänellä oli 482 kappaleensa ohjelmisto, joka ulottui twangista, kabareesta, instrumentaalimusiikista, chansoneista ja kantrista aina kansanmusiikkiin. 

Schoepen edusti Belgiaa vuoden 1957 Eurovision laulukilpailussa kappaleella *[[Straatdeuntje]]*. Kappale sijoittui kilpailussa kahdeksanneksi kymmenen kilpailijan joukosta.

Hän syntyi Boomin kaupungissa Antwerpenin provinssissa. Schoepen oli naimisissa hollantilaisen oopperalaulajan Josephina Jongenin kanssa ja heillä oli viisi lasta: Robert ("Bob Jr.", 1962), Myriam (1963), Jacky (1964), Peggy (1968), ja Tom (1970). Hänen pojastaan Tomista tuli hänen managerinsa Belgiassa. 

## Lähteet

## Aiheesta muualla
* Viralliset sivut
Layamon

**Layamon** oli englantilainen munkki. Hän oli pappina Ernleyssä (Arley Regis) Worchesterissä Walesin rajalla. 

Layamon saattoi asuinpaikkakunnallaan tutustua kuningas Arthurin tarinoihin. Hän kirjoitti munkki Wacen kronikkaa *Geste des Bretons* (1155) hyödyntäen vuoden 1204 jälkeen kronikan *[[Layamon's Brut]]* ('Layamonin Brutus'), jossa hän kertoo englantilaisten jaloista teoista, kuten hän teoksen johdannossa sanoo. Layamonin runoteoksen laajuus on 32&nbsp;341 säettä, eli se on yli kolme kertaa laajempi kuin Wacen kronikka. Hänen teoksessaan Arthur on ankara saksilainen soturikuningas. Hän lisää tarinaan hengettärien kummilahjat ja uudella tavalla värikkäät kuvaukset pyöreästä pöydästä ja haavoitetun Arthurin pelastumisesta Argante-kuningattaren luo. Runoelma päättyy Arthurin kohottamiseen Englannin ylimmäksi sankariksi. Runoelmasta ei tullut sen saksilaisen hengen vuoksi suosittua, koska silloinen muoti suosi värikkäitä ranskalaishenkisiä sadunomaisia lemmentarinoita, joiden sisältönä kuitenkin myös oli Arthurin tarinoita.

Näyte Layamon Brutuksesta on antologiassa *[[Englantilaisen kirjallisuuden kultainen kirja]]*.

## Lähteet
* 

### Viitteet
Naula-Meronen

**Naula-Meronen** on noin 80 hehtaarin laajuinen järvi Petäjäveden pohjoisosassa. Sen vedet virtaavat Merovenjoen kautta Pengerjokeen, joka on osa Jämsän reittiä. Naula-Meronen tunnetaan myös nimellä Naulajärvi.

## Maantiede
Naula-Meronen on Merovenjoen vesistön toiseksi suurin järvi. Merovenjoki on Pengerjoen itäinen sivujoki. Naula-Merosen pohjoispuolella on Kolu-Meronen, jonka pinta on vain kymmenen senttimetriä Naula-Merosta ylempänä. Järvien välisellä kannaksella ja niiden rannoilla on harvakseltaan asutusta. Naula-Merosen luoteiskulmasta lähtee mutkitteleva Koskelanjoki lounaaseen kohti Ala-Merosta, jonka pinta on noin 20 metriä Naula-Merosta alempana.

Naula-Meronen kuuluu Merovenjoen kolmannen jakovaiheen vesistöön. Toinen jakovaihe on Pengerjoen valuma-alue ja ensimmäinen on Jämsän reitin valuma-alue. Päävesistö on Kymijoen vesistö.

Naula-Merosen eteläpuolella sijaitsevat Kurkivuori ja Kivimäki, joiden korkeus merenpinnasta on noin 220 metriä. Naula-Meroselta runsaat neljä kilometriä kaakkoon sijaitsee Ylä-Kintaus, joka laskee toista reittiä Jämsänveteen. Ympäristössä on useita lampia, kuten Kaakkolampi (206,1 metriä mpy) ja Häärälampi (174,1 metriä mpy).

Vesireitti Kolu-Meroselta Jämsänveteen (suluissa korkeus metreinä merenpinnan yläpuolella):

Kolu-Meronen (170,9) → Naula-Meronen (170,8) → Koskelanjoki → Ala-Meronen (150,3) → Liinalionkoski → Liinajoki → Myllykoski → Merovenjoki → Pengerjoki → Jämsänvesi–Petäjävesi (111,1).

## Lähteet

## Aiheesta muualla
*Fishing.fi: Naula-Meronen